ჰეინიკენის თასი
ჰეინიკენის თასი (ევროპის რაგბის ჩემპიოთა თასი) — რაგბის ერთ-ერთი საერთაშორისო საკლუბო ტურნირი, რომელსაც ატარებს ევროპის რაგბის კავშირი და მასში მონაწილეობენ გუნდები ექვსი ერის ქვეყნებიდან: ინგლისი, ირლანდია, უელსი, შოტლანდია, იტალია და საფრანგეთი. რუმინეთს მხოლოდ პირველ ჩემპიონატში ჰყავდა წარმომადგენელი. გუნდებს, რომლებიც ვერ მოხვდებიან ჰეინიკენის თასზე, შესაძლებლობა აქვთ ითამაშონ შედარებით დაბალი დონის ჩელენჯის თასზე. ჰეინეკენის თასი არის ერთ-ერთი ყველაზე პრესტიჟული სპორტული ტურნირი, რომელსაც 1995 წლიდან აფინანსებს ჰოლანდიური ლუდსახარში კომპანია ჰეინეკენი. თასზე მონაწილეობს 24 გუნდი, რომელიც 6 ჯგუფშია გადანაწილებული. ტურნირი მიმდინარეობს ოქტომბრიდან — მაისამდე. ყველაზე მეტჯერ, თასის მფლობელები გახდნენ ფრანგული ტულუზა და ირლანდიური ლენსტერი, რომლებმაც ამ პრესტიჟული გათამაშების მოგება 4-ჯერ მოახერხეს. 2010-11 წლების სეზონში, ტურნირში გაიმარჯვა ლენსტერმა, რომელმაც ფინალში დაამარცხა ნორთჰემპტონსაინთსი, ანგარიშით 33:22. პირველი ტაიმი დამთავრდა 6-22, ხოლო 27 წუთში ლენსტერმა შეძლო 27 ქულის მოგროვება და თამაშის მოგება. მატჩის საუკეთესო მოთამაშედ დასახელდა ჯონათან სექსტონი რომელმაც 28 ქულა მოუტანა თავის გუნდს, მათშორის 2 ლელო. მოქმედი მფლობელი არის ლონდონის სარასენსი რომელმაც 2019 წლინს ფინალში ლენსტერი დაამარცხა. ამ გამარჯვებით ლონდონელები მესამედ დაეუფლნენ ევროპის ჩემპიონთა თასს.